Erling Solland

Erling Alf Bratlie Solland (født 21. mars 1962 i Oslo) er en norsk tryllekunstner, illusjonist, buktaler, flammesluker og teaterkonsulent. Han har også medvirket i en rekke teaterproduksjoner og over femti TV-program, og har laget spesialeffekter for film og teater.

Han har jobbet som profesjonell artist siden 1983 og har vunnet en rekke førstepriser i både nasjonale og internasjonale mesterskap.Aftenposten: Sommer, show og spell «Forestillingens leading lady er Elisabeth Andreasson, også kjent som "Bettan" . Med seg har hun blant andre skuespilleren og sangeren Carl Robert Henie, revyartisten Erik Snaprud og Erling Solland, nordisk mester i trylling.» (27. mai 1991) s. 21 Han har fem Norges-turneer bak seg, flere år som fast entertainer på fergene til Color Line, Stena Saga og DFDS samt i landets større familieparker. Han har også underholdt for Barnekreftforeningen ved Ahus og Rikshospitalet i over 20 år. 

Erling Solland er en allsidig tryllekunstner som utfører alle former av magi både for barn og voksne. Han holder også trylleskole for barn i alle aldre, og årlig utfører han over 30 juletrefester.

Erling Solland er kåret til årets magiker 1996,Årets tryllekunstner  på www.magiskecirkel.no Besøkt 3. januar 2013. og er evig medlem av Magiske Cirkel Norge.Evig Medlem  på www.magiskecirkel.no Besøkt 3. januar 2013.

 Bilder 

 Referanser 

 Eksterne lenker 


Kategori:Norske illusjonister
Kategori:Personer fra Oslo
Kategori:Fødsler i 1962
Kategori:Buktalere